
ייסוד האצ"ל

בשלהי מלחמת העולם הראשונה, בעוד ניטשים בארץ-ישראל קרבות בין הבריטים והטורקים, הגיע אל הלורד רוטשילד XE "רוטשילד"  באנגליה מכתב ממשרד החוץ הבריטי, שנודע לימים כ"הצהרת בלפור", וזה לשונו:

משרד החוץ

2 בנובמבר 1917 
לורד רוטשילד XE "רוטשילד"  היקר,

בעונג רב הריני מוסר לך, בשם ממשלת הוד מלכותו, הצהרת-אהדה לשאיפות היהודיות הציוניות, שהוגשה לקאבינט ואושרה על ידו: 

"ממשלת הוד מלכותו תראה בעין יפה את הקמתו של בית לאומי לעם היהודי בארץ-ישראל ותעשה כל מאמץ כדי לקדם השגת מטרה זו; עם זאת מובן היטב שלא ייעשה דבר העלול לפגוע בזכויותיהן האזרחיות והדתיות של העדות הלא יהודיות הקיימות בארץ-ישראל או בזכויות ובמעמד המדיני שנהנים מהם יהודים במדינות אחרות".

אכיר לך תודה אם תביא הצהרה זו לידיעת הפדרציה הציונית. 
שלך בכנות

ארתור ג'יימס בלפור XE "בלפור" 

עם סיום מלחמת העולם הראשונה, החלו הדיונים בדבר עתיד ארץ-ישראל והאזור כולו וב19- באפריל 1920 התכנסו בסן רמו שבאיטליה "מדינות ההסכמה" (בריטניה, צרפת, איטליה ויוון) לדיון על חוזה-השלום עם טורקיה. באותה ועידה הוחלט למסור לבריטניה במנדט את השלטון על ארץ-ישראל משני עברי הירדן ולהטיל עליה את האחריות לביצועה של הצהרת בלפור. בעוד הדיונים נמשכים, נקטו הערבים פעולות אלימות ומהומות, כדי לחבל בהגשמתה של הצהרת בלפור. 

בחול המועד פסח תר"ף (אפריל 1920) ערכו הערבים פרעות בירושלים. התקפת הערבים לא באה במפתיע, והיהודים נערכו לה בעוד מועד. בירושלים כיהן אותה עת "ועד הצירים", שנתמנה על ידי ההסתדרות הציונית כדי לנהל את ענייני היהודים בארץ-ישראל (מאוחר יותר הוחלף "ועד הצירים" ב"ועד הלאומי", שייצג את יהודי ארץ-ישראל). "ועד הצירים" הטיל על זאב ז'בוטינסקי XE "ז'בוטינסקי"  לארגן את היהודים להגנה עצמית. (ז'בוטינסקי היה ממקימי הגדודים העבריים שלחמו במסגרת הצבא הבריטי במלחמת-העולם הראשונה והשתתפו בכיבוש הארץ מידי הטורקים). בחסות "ועד הצירים" הקים ז'בוטינסקי בירושלים את ארגון ה"הגנה", אשר הצליח להדוף את התקפת הערבים. 

בפרעות תר"ף נהרגו בירושלים שישה יהודים וכמאתיים נפצעו. אין ספק, כי לולא ההתארגנות המוקדמת, היה מספר הקורבנות גדול הרבה יותר. לאחר הפרעות, ערכו הבריטים מעצרים נרחבים בקרב הערבים, וגם על היהודים לא פסחו. בין העצורים היה גם ז'בוטינסקי XE "ז'בוטינסקי" , שנאסר יחד עם 19 מחבריו ונאשם בהחזקת נשק באופן בלתי חוקי. ז'בוטינסקי נידון ל15- שנות מאסר עם עבודת פרך וגירוש מן הארץ לאחר ריצוי העונש. עם היוודע פסק הדין, תכנן "ועד הצירים" פעולות מחאה רבות, שכללו הפגנות המוניות וצום כללי. אלא, שכאמור, החליטה בינתיים ועידת סן רמו למסור את השלטון על ארץ-ישראל לבריטניה כמעצמה מנדטורית. השמחה שפשטה ביישוב היהודי האפילה על הרצון למחות על פסק-הדין הקשה שהוטל על ז'בוטינסקי וחבריו.

עם בואו של הנציב העליון הראשון, הלורד הרברט סמואל XE "סמואל" , לירושלים, פסק השלטון הצבאי בארץ והחל השלטון האזרחי. כמחווה כלפי האוכלוסייה האזרחית, הכריז הנציב העליון על חנינה כללית  לכל מי שהיה מעורב בפרעות של חול המועד       פסח תר"ף, יהודים וערבים כאחד. ז'בוטינסקי XE "ז'בוטינסקי"  וחבריו שוחררו מתא המאסר ונתקבלו בהתלהבות רבה על ידי היישוב היהודי בארץ, אולם   ז'בוטינסקי לא הסתפק בחנינה ודרש בתוקף את ביטול פסק הדין נגדו ונגד חבריו, בטענה שאין      דין מגן כדין תוקף. אחר מאבק שנמשך חודשים רבים, הורה לבסוף מיניסטריון המלחמה הבריטי על ביטול הדיון המשפטי ויחד עם זאת גם על ביטול פסקי-הדין שניתנו נגד ז'בוטינסקי וחבריו.

לא חלפה שנה מפסח תר"ף, ושוב פרעו הערבים ביהודים. הפעם החלו המהומות בגבול תל אביב - יפו (מאי 1921), ופקדו את ירושלים ב2- בנובמבר 1921, הוא יום השנה להצהרת בלפור. באותה שנה נהרגו ברחבי הארץ 43 יהודים ונפצעו 134.

התקפות הערבים הגבירו את תודעת ההגנה העצמית, ובוועידת היסוד של הסתדרות העובדים הכללית, שהתקיימה בחיפה בדצמבר 1920 הוחלט, בין השאר, להקים ארגון הגנה ארצי "להבטחת תוכנה הלאומי והסוציאלי של הגנה עממית בארץ" (מתוך כנס היסוד של ההגנה). ארגון ה"הגנה" היה נתון למרות ההסתדרות הכללית וכפוף למוסדותיה.

לאחר פרעות 1921, באו על הארץ שבע שנים שקטות. הייתה זו תקופה של בנייה והתפתחות, בה הוכפל היישוב היהודי בארץ-ישראל (ב23.10.1922- היו בארץ 87,790 יהודים וב30.6.1927- גדל מספרם ל150,000-). שנים אלה נוצלו על ידי ההגנה להתארגנות, לאימונים ולרכישת נשק. השקט בארץ גרם לשאננות רבה, וחלק מן המנהיגים החלו לפקפק בצורך בארגון הגנה ארצי, שתבע תקציבים לא מעטים. אותם מנהיגים השלו את עצמם כי ניתן לסמוך על ממשלת המנדט הבריטית שתגן על היישוב היהודי בשעת הצורך. אולם האירועים של שנת 1929 טפחו על פניהם.

הפרעות החלו בירושלים. תחילתן בנאומי הסתה בשעת תפילת יום השישי במסגד "אל-אקצה", והמשכן בהתנפלות הערבים המוסתים על עוברי אורח יהודים שלווים. הפורעים הערבים פגעו ביהודי העיר העתיקה ומשם עברו אל השכונות היהודיות החדשות. מירושלים התפשטו הפרעות למקומות שונים ברחבי הארץ, אולם הגרוע מכל קרה בחברון, שם עברו הערבים מבית לבית וערכו טבח ביהודים. במשך שבוע של פרעות, נהרגו ברחבי הארץ 133 יהודים ונפצעו 230.

פרעות תרפ"ט (1929) באו על היישוב היהודי בארץ בהפתעה גמורה; ארגון ההגנה לא חזה אותן מראש ולכן גם לא היה מוכן להן. רוב רובם של המנהיגים נעדרו אותה עת מן הארץ (הם השתתפו בקונגרס הציוני ה-ט"ז שנערך בציריך), והיישוב היהודי נשאר בשעתו הקשה ללא הנהגה.

בעקבות הפרעות, ניתכה ביקורת קשה על ארגון ההגנה והתעוררו מחדש הוויכוחים הקשורים לדרכה ולהנהגתה. גברה הדרישה להעביר את ההגנה ממרות הסתדרות העובדים הכללית לידי הוועד הלאומי, שייצג את היישוב כולו. זאת ועוד, מנהיגי המפלגות הסוציאליסטיות, שהיו מאוגדות בהסתדרות, היו אנטי מיליטריסטים. הצבאיות סימלה בעיניהם את הארגונים הפשיסטיים שצמחו באירופה באותה תקופה. הם גם חששו שהפיכתה של ההגנה לארגון צבאי מסודר ומאורגן, ייתן בידי ראשיו כוח רב, שבעזרתו הם עלולים להשתלט על היישוב היהודי. ואמנם בחוקת ארגון ההגנה נאמר כי המטרה היא: "הגנה על היישוב והתכוננות למיליציה עממית". לעומת הגישה האנטי-מיליטריסטית הזאת, היו מפקדים רבים בהגנה שביקשו לתת לארגון צביון צבאי. הם טענו, כי בלי סדר ומשמעת לא תוכל ההגנה למלא את תפקידה. רק בשנות ה40-, עבר ארגון ההגנה למתכונת צבאית. פרופ' יוחנן רטנר XE "רטנר" , מראשי ההגנה, כותב בעניין זה: 

היום נדמה לנו תכופות כמובן מאליו, שההגנה חייבת הייתה להתפתח לצבא סדיר, או לפחות שהכל שאפו לכך.אין ראייה שטחית מזו. בשום מקום לא נכתב שאכן ההגנה מוכרחה הייתה להיהפך לצבא, או אף שנועדה לכך מלכתחילה; כמעט עד הרגע האחרון נמצאו גורמים רבי השפעה שדעתם הייתה אחרת.
(יוחנן רטנר XE "רטנר" , חיי ואני, עמ' 222)

שתי הבעיות, עניין המרות והצבאיות, גרמו לתסיסה רבה בקרב חברי ההגנה והיו ביסוד הפילוג בארגון, שהתרחש בשנת 1931 והיה קשור ב"פרשת תהומי XE "תהומי" ".

פילוג בהגנה

אברהם תהומי XE "תהומי"  היה מפקד בכיר בהגנה, ולאחר פרעות תרפ"ט, נתמנה מפקד מחוז ירושלים. 

על תהומי XE "תהומי"  וחבריו כותב היסטוריון ההגנה: 

עוד בשנות העשרים התבלטה בין מפקדי ירושלים קבוצת-חברים מלוכדת שראו עצמם כבני משפחה אחת וכאחראים יחידים לביטחון העיר וסביבותיה. בראשה של קבוצה זו עמדו שני ה"אברהמים": אברהם זילברג (תהומי XE "תהומי" ) ואברהם קריצ'בסקי XE "קריצ'בסקי" , שהיו קשורים קשרים חברתיים עם קבוצת-חברים שעלתה בראשית שנות העשרים מדרום-רוסיה - "הקבוצה האודיסאית" - וכמה מחבריה שימשו כמפקדים גבוהים בהגנה במקומות שונים בארץ. כולם הצטיינו במסירותם לעבודת ההגנה, השקיעו בה את כל מרצם וכוחם וראו בפעולתה את תוכן חייהם. בניגוד לרוח הפציפיסטית - כביכול - ששררה אז בציבור היהודי בארץ ואשר השפיעה גם על רוח ההגנה בשנים ההן, הייתה קבוצה זו חדורה רוח שאפשר להגדירה כ"מיליטריסטית".


(ספר תולדות ההגנה, כרך שני, עמ' 426)

תהומי XE "תהומי"  היה קשור עם ארגון ההגנה העצמית באודיסה ויחד עם חבריו עלה ארצה. בארץ הצטרף לקבוצת פועלים שעסקו בסלילת כבישים ובבניין. הוא היה חבר בהסתדרות הכללית ופעיל בארגון ההגנה. אולם הוא היה אקטיביסט ודרש לתת להגנה אופי של ארגון צבאי. בהיותו מפקד מחוז ירושלים, הנהיג סדר ומשמעת צבאיים והואשם ב"מיליטריזם" ובהנהגת "שיטות פשיסטיות". בנוסף לבעיית הצבאיות, גברה, כאמור, הדרישה להעביר את ארגון ההגנה מן ההסתדרות הכללית לידי הוועד הלאומי. אברהם תהומי זכה ליוקרה רבה בקרב מפקדי ההגנה בירושלים ועל כן לא קל היה לראשי ההסתדרות הכללית להחליפו.

באביב 1931 נטל תהומי XE "תהומי"  חופשה ממפקדת ההגנה, כדי לנסוע לארצות-הברית לרגלי עסקיו הפרטיים. בהגיעו לפיראוס (יוון), שהייתה תחנתו הראשונה, ביטל הקונסול האמריקאי את האשרה שהייתה בידיו (משלחת רפואית, שעלתה על סיפון האנייה, הבחינה בידו שהייתה פצועה, ופסלה אותו מסיבות בריאות). תהומי חזר לירושלים וביקש לחזור לתפקידו כמפקד המחוז, אולם הוא נתקל בסירוב, בטענה, שבשעת העדרו נתמנה מפקד חדש (אברהם איכר XE "איכר" ). (תהומי נחשד בקשרים עם המפלגה הרוויזיוניסטית ובכוונות להשתלט על ההגנה ונסיעתו נוצלה כדי להחליפו באחר). הסירוב להחזיר את תהומי לתפקידו גרם לתסיסה גדולה בקרב מפקדי המחוז. רוב המפקדים שמרו לו אמונים, וכאשר עמדה הנהגת ההגנה בסירובה למנות את תהומי מחדש כמפקד המחוז, פרשו יחד אתו והקימו, באפריל 1931, ארגון מחתרת חדש.

הארגון החדש אימץ לעצמו את השם "ארגון צבאי לאומי", אולם מטעמי חשאיות לא הרבו חבריו להשתמש בשם זה. השם הנפוץ יותר היה "ארגון ב'" או "ההגנה הלאומית". הארגון החדש היה נתון במצוקה כלכלית קשה ולא היה די כסף אף לפעולות שוטפות. נוסף לזאת, הטילו מוסדות ההסתדרות הכללית חרם על חברי הארגון, שעבדו בבניין ובכביש, ולא אפשרו להם לקבל עבודה (באותם ימים הייתה לשכת העבודה חלק בלתי נפרד מן ההסתדרות הכללית).

כחודש לאחר הפילוג, החליטו ראשי ההגנה      לקבל עליהם את מרות המוסדות הלאומיים   (הוועד הלאומי וההסתדרות הציונית). הוקמה לראשונה מפקדה עליונה משותפת, כאשר מחצית חברי המפקדה באה מהסתדרות העובדים   הכללית, והמחצית השנית באה מן החוגים האזרחיים; על כן נקראה "מפקדה פריטטית" (שוויונית). למרות המפקדה השוויונית, רוב רובם של המפקדים הבכירים בהגנה היו חברי  ההסתדרות הכללית והשתייכו למפלגות הפועלים. שיתוף החוגים האזרחיים בהנהגת ההגנה, לא החזיר את תהומי XE "תהומי"  לשורות ההגנה והפילוג היה לעובדה.

הארגון החדש התרכז בירושלים, ובמסגרתו התארגנה קבוצה של סטודנטים שלמדו באוני- ברסיטה העברית ושנודעה בכינוי "הסוחבה" (הרעות). חברי קבוצה זו היו בין בוגרי הקורסים הראשונים של הארגון, וחבריה מלאו תפקידי מפתח בהמשך התפתחות האצ"ל. בין חברי קבוצה זו בלטו במיוחד דוד רזיאל XE "רזיאל" , אברהם שטרן XE "שטרן" , הלל קוק XE "קוק"  וחיים שלום הלוי XE "חיים שלום הלוי" . במשך הזמן הצטרפו לארגון צעירים חדשים, בעיקר משורות תנועת הנוער בית"ר וכן חברי "מכבי", שהייתה תנועת ספורט בלתי מפלגתית. הוקמו סניפים חדשים ברחבי הארץ (בתל-אביב, בחיפה ובצפת) והארגון הפך להיות ארצי. 

בחודש יוני 1933, נרצח בתל-אביב ד"ר חיים ארלוזורוב XE "ארלוזורוב" , בשעה שטייל עם אשתו על שפת הים. ארלוזורוב שימש כיו"ר המחלקה המדינית בסוכנות היהודית והיה מהמנהיגים הבולטים של תנועת הפועלים בארץ. הרצחו היכה בתדהמה את היישוב היהודי בארץ ובעולם כולו. ברצח הואשמו שלושה יהודים שהיו פעילים במפלגה הרוויזיוניסטית, ולמרות שיצאו בסופו של דבר זכאים, נוצלה האשמתם להסתה פרועה נגד הרוויזיוניסטים, בית"ר והמחנה הלאומי ככלל. לא כאן המקום לדון בכל הפרשה, ונסתפק בהשפעתה על התפתחות האצ"ל. ההסתה הפרועה עשתה את שלה, ובקונגרס הציוני ה18- שהתכנס בפראג כחודשיים לאחר הרצח, ירד כוחה של המפלגה הרוויזיוניסטית ועלה כוחן של מפלגות הפועלים. אולם ההשפעה על התפתחות האצ"ל הייתה הפוכה. החוגים האזרחיים לא ראו בעין יפה את העובדה שההסתדרות הכללית גייסה אף את שירות הידיעות של ההגנה לאיסוף חומר נגד החשודים ברצח. ההגנה הייתה אמורה להיות ארגון אל-מפלגתי, והפעלתה נגד המפלגה הרוויזיוניסטית חרגה מסמכות מפקדיה. בלטה לעין העובדה, שלמרות הקמתה של המפקדה הפריטטית, השליטה בהגנה הייתה נתונה כולה בידי מפלגות הפועלים.

תהומי XE "תהומי"  נסע לפראג (צ'כיה) כדי לנסות לארגן תמיכה ציבורית רחבה באצ"ל. הוא מצא אוזן קשבת בקרב מנהיגים ציוניים שלא השתייכו לאגף השמאלי, ובסופם של דיונים ארוכים, הוקם ועד פוליטי עליון ("ועד מפקח") לאצ"ל, שהיה מורכב מנציגי מפלגת ה"ציונים הכלליים", מפלגת הדתיים "המזרחי" וכמובן מן המפלגה הרוויזיוניסטית בראשותו של ז'בוטינסקי XE "ז'בוטינסקי" . ה"וועד המפקח" לא זו בלבד שנתן גיבוי פוליטי-ציבורי, אלא אף שיפר במידה רבה את מצבו הכספי של האצ"ל. הצטרפותו האישית של ז'בוטינסקי הגבירה את הצטרפותם של חברי בית"ר לאצ"ל ובכך הרחיבה את שורות הארגון. 

על התפתחות זו כותב היסטוריון ההגנה: 

קשה לנו להבין היום מדוע תמכו אישים אלה רשמית בארגון פורש, לאחר שהיה קיים ארגון "הגנה" כללי, בו הנהלה פריטטית, ולאחר שגם הם הבינו ללא ספק את הצורך באחדות הגנת היישוב. יש לשער, כי כאן השפיעו גורמים מפלגתיים צרים. קודם-כל ניכרה בהגנה השפעתם המכרעת של אנשי ההסתדרות הכללית, הן משום שמסורת ההגנה בעשר שנות קיומה הראשונות, כשהייתה למעשה מחלקה בהסתדרות, הטביעה עליה חותם מיוחד של קשר להסתדרות, שאי אפשר היה למוחקו, והן משום שפעילי ה"שמאל" בהגנה... השפעתם ומשקלם הציבורי היו גדולים תמיד מאלה של באי-כוח ה"ימין" במפקדה
 (ספר תולדות ההגנה, כרך שני, עמ' 580).

כזכור, נעצר ז'בוטינסקי XE "ז'בוטינסקי"  בירושלים לאחר הפרעות של 1920, ונידון לחמש עשרה שנות מאסר באשמת החזקת נשק באופן בלתי חוקי. לאחר שחרורו מהכלא פרש ז'בוטינסקי מחברותו בהנהלה הציונית ויצא בקריאה נחרצת לרוויזיה מקיפה בציונות. מכאן נגזר גם שמה של המפלגה שהקים. 

זאב ז'בוטינסקי XE "ז'בוטינסקי"  ייסד את המפלגה הרוויזיוניסטית ב1925-, אחר שהקים בשנת 1923 את תנועת הנוער בית"ר - ברית יוסף טרומפלדור - בריגה שבלטביה. היחסים בין המפלגות הסוציאליסטיות לבין הרוויזיוניסטים היו מתוחים מאוד, לא רק מפני שמפלגות אלו תמכו בממסד הציוני שז'בוטינסקי חלק עליו. לכך נוספה גם יריבות אידיאולוגית. זאב ז'בוטינסקי שלל את השלטת הגוון הסוציאליסטי על ההתיישבות בארץ-ישראל ותמך ביצירת חברה הטרוגנית, שיש בה מקום גם ליוזמה החופשית. שינוי אופיו של היהודי הגלותי, הוסיף וטען, מצריך הכנסת סדר ומשמעת, שמירה על ה"הדר" וחיים חופשיים בארץ-ישראל, ולאו דווקא הפיכתו של כל יהודי לעובד אדמה. 

כמנהיג בית"ר, הקפיד ז'בוטינסקי XE "ז'בוטינסקי"  על הצורה החיצונית של הלבוש וההתנהגות, ובכך כמו סיפק דלק למפלגות הסוציאליסטיות, שהציגוהו כמיליטריסט ופשיסט, "אויב הפועלים", רחמנא ליצלן. הצגה זו עמדה בניגוד גמור לעובדות; ז'בוטינסקי היה ליברל מובהק, ובשום אופן לא היה "אויב הפועלים". היפוכו של דבר; ביוזמתו ובהנחייתו הוטל על כל בית"רי שעלה ארצה לשרת שנתיים ימים ב"פלוגות בית"ר", שהיו פזורות במושבות השונות וחבריהן עסקו בעבודות-כפיים והיו פועלים לכל דבר.

בקונגרס הציוני ה17-, שהתכנס בבאזל בשנת 1931, נדחתה דרישתו של ז'בוטינסקי XE "ז'בוטינסקי"  להגדיר את מטרת הציונות, להקמת מדינה יהודית, וכתוצאה מכך החריפו היחסים בינו לבין ההנהגה הציונית. כעבור ארבע שנים, כאשר הוועד הפועל הציוני החליט על "סעיף המשמעת", שאסר "פעולות פוליטיות עצמאיות" של המפלגות הציוניות, פרש ז'בוטינסקי מן ההסתדרות הציונית וייסד את "ההסתדרות הציונית החדשה" (הצ"ח). הפופולריות הרבה שלו בקרב יהודי אירופה, וכן בקהילות היהודיות בארצות הברית ובדרום-אפריקה, מצאה ביטוי בהיענות ליוזמתו. לקראת כינוס היסוד של ההסתדרות הציונית החדשה, התפקדו בה כ700,000- חברים (לעומת כמיליון איש שרכשו את השקל לקראת הבחירות לקונגרס הציוני ב1939-). עם הקמת הצ"ח, פרשו חברי התנועה הרוויזיוניסטית בארץ מן ההסתדרות הכללית, וייסדו את "הסתדרות העובדים הלאומית". הם ייסדו גם קופת חולים חדשה "קופת חולים לאומית" והיריבות בין שני המחנות הלכה וגברה.

הבריטים לא ראו עין בעין את פעילותו של ז'בוטינסקי XE "ז'בוטינסקי" , וכאשר נסע ב1930- למסע הרצאות בדרום-אפריקה, אסרה עליו ממשלת המנדט את שובו וסגרה בפניו את שערי הארץ. 

זאב ז'בוטינסקי


1940-1880


נולד באודיסה שבקיסרות הרוסית.


שמו הלך לפניו כהוגה דעות, מדינאי, משורר וסופר, פובליציסט ולוחם.


היה ממקימי הגדודים העבריים במלחמת העולם הראשונה. ארגן את ההגנה היהודית העצמית בירושלים בפרעות של ניסן תר"ף (אפריל 1920); 


נאסר בשל כך ונידון ל15- שנות מאסר עם עבודת פרך.


ז'בוטינסקי יסד את תנועת-הנוער בית"ר ואת התנועה הרביזיוניסטית.


נחשב למצביאו של הארגון הצבאי הלאומי בארץ-ישראל.


משנתו היוותה תשתית רעיונית למדיניות ציונית חדשה, אקטיביסטית וחברתית.


כתב שירים, רומנים, מחזות ומאמרים.


נפטר במחנה בית"ר בארצות-הברית ביום כ"ט תמוז ת"ש (4 באוגוסט 1940).

אברהם תהומי


1990-1903


נולד באודיסה שבקיסרות הרוסית.


עלה לארץ-ישראל כחלוץ ועסק בסלילת כבישים. סיים בהצטיינות קורסים של ה"הגנה".


ב-1925 מונה לסגן מפקד מחוז ירושלים של ארגון זה ובשנים 1931-1929 שימש כמפקד המחוז.


פרעות תרפ"ט (1929) עוררו תסיסה בשורות ה"הגנה" משום שהארגון לא היה ערוך כראוי ולא הגיב כנדרש על התקפות-הדמים הערביות. חילוקי הדעות על רקע זה הביאו לפרישתו של תהומי מן ה"הגנה" ולהקמת הארגון הצבאי הלאומי בראשותו.


תהומי חתר להביא לאיחודם של שני הארגונים וב1937- חזר ל"הגנה" ואמור היה למלא בה תפקיד בכיר. לאחר שה"הגנה" לא מימשה את התחייבויותיה בהסכם האיחוד, פרש תהומי משורותיה ומאז עסק באורח עצמאי בפעולות העפלה וביון.


כעבור מספר שנים פרש מכל פעילות. בשנים האחרונות לחייו התגורר בארצות- הברית.



















































